Am 14. am Abig hämmer dänn vo oisne mittlerwiile treue Begleiter (oder umgekehrt) müesse Abschied näh. Die arme Cheibe müend jetzt nämli morn zrugg i die chalti chalti Schwiiz. Brrr! Als  Abschied simmer dänn z 6stä, no mit dä Brigitte und em Jeff, go indisch (uf engl. übrigens indian und nöd indish wie mer die ganz Ziit säget und ois alli immer nur komisch aglotzet) ässe. Mer händ quasi es Ego-Ässe gha, will mer nämli die einzige gsi sind im ganze Restaurant =D - was aber nöd heisst, dass es schlecht gsi isch. S garlic naan vor allem isch de Hit gsi. Aber au Poulet oder Chäs im Spinat sind super gsi. Also... sniff ... bye bye Fabienne & Bettina! Mer werdet ois gli i de Schwiiz wieder gseh  für en Restaurant Marathon (1. Mongolisches Buffet, 2. Outback, 3. Chinesisch in Dütschland etc. etc.). Mer freuet eus scho ;)